ארצ'י פנג'בי

ארצ'נה "ארצ'י" פנג'בי (באנגלית: Archana "Archie" Panjabi; נולדה ב-31 במאי 1972) היא שחקנית בריטית הידועה בעיקר מהופעתה בתפקיד קלינדה שארמה בסדרה "האישה הטובה". ב-2010 זכתה על תפקיד זה בפרס אמי לבידור בפריים טיים, וב-2012 זכתה בפרס NAACP Image. בנוסף הייתה מועמדת פעמיים לפרס אמי, פעם אחת לפרס גלובוס הזהב, ושלוש פעמים לפרס גילדת שחקני המסך יחד עם צוות שחקני הסדרה. תפקידים נוספים בולטים שלה היו בדמות יסמין חוסייני בסרט "יסמין" (2005), פינקי בהרמה בסרט "שחקי אותה כמו בקהאם" (2002) ואסרה נומני בסרט "בכוח הלב" (2007). פנג'בי נולדה באדג'וור שבלונדון לגובינד ופדמה פנג'בי, מהגרים מהודו. מוצא משפחתה הוא מסינד, כיום בפקיסטן. הוריה התיישבו בהודו אחרי חלוקת הודו. ב-1996 סיימה תואר בניהול באוניברסיטת ברונל. היא למדה גם בלט קלאסי. כבר מתחילת הקריירה שלה הופיעה פנג'בי במגוון סרטים וסדרות בקולנוע ובטלוויזיה בהם סרט הקומדיה "מזרח ומזרח" וסדרת הטלוויזיה של ה-BBC "חיים על מאדים". הופעתה הראשונה בהוליווד הייתה ב-2005 בתפקיד דיפלומטית בריטית בסרט זוכה האוסקר "הגנן המסור". ב-2002 שיחקה בסרט הקולנוע "שחקי אותה כמו בקהאם". ב-2006 גילמה את ג'מה השנונה בסרט הקומדיה הרומנטית של רידלי סקוט "שנה מופלאה" לצדם של ראסל קרואו ומריון קוטיאר. ב-2007 שיחקה פנג'בי יחד עם אנג'לינה ג'ולי בעיבוד לרומן "בכוח הלב" מאת מריאן פרל, אשתו של העיתונאי דניאל פרל. פנג'בי גילמה את דמותה של אסרה נומאני כתבת של הוול סטריט ג'ורנל. פנג'בי דיבבה מספר דמויות בסדרת האנימציה הבריטית "דר דוור". היא הופיעה בדיבוב במשחק הווידאו "Dead Space: Extraction". בפברואר 2008 השתתפה בתוכנית "World Cinema Award" של ערוץ BBC Four וטענה בזכות הסרטים הבינלאומיים כגון "חיים של אחרים" ו"המבוך של פאן" יחד עם ג'ונתן רוס וכריסטופר אקלסטון. ב-2009 גילמה פנג'בי דמות של סוכנת MI5 בסרט הצרפתי "Espion(s)". באותה שנה הצטרפה לצוות השחקנים של סדרה חדשה של CBS "האישה הטובה" בתפקיד קלינדה שארמה. ב-2010 שיחקה פנג'בי בתפקיד סאמייה נסיר בקומדיה הבריטית "הבוגד". ב-28 במאי 2012 לוהקה לתפקיד הפתולוגית טניה ריד סמית' בסדרת הדרמה של ערוץ BBC Two "החטא הקדמון". פנג'בי הופיעה בתפקיד בלייז בסדרת הרדיו "Westway" של BBC World Service. ב-2015 עזבה את הסדרה "האישה הטובה", ואחר כך כיכבה בתפקיד אורח בסדרה הקומית "ברוקלין תשע-תשע" של רשת פוקס. היא הצטרפה לצוות השחקנים של הסדרה "שטלנד" בעונה השלישית, ובפברואר 2018 חזרה להופיע בעונה הרביעית. ב-2016 פורסם שפנג'בי תככב בסדרת האנתולוגיה "The Jury" של רשת ABC בתפקיד הגיבורה קים דמפסי. עוד הצטרפה לסדרת הדרמה של NBC "שטח מת". בשנת 2024 שיחקה במיני-סדרה של הולו,"מתחת לגשר" (אנ'), דרמת פשע המבוססת על הספר באותו שם מאת רבקה גודפרי (אנ') ועוקב אחר רצח רינה וירק שם גילמה את אימה של וירק. ב-2007 זכתה פנג'בי בגביע צ'ופרד בפסטיבל הקולנוע בקאן. היא הייתה מועמדת שלוש פעמים לפרס אמי לבידור בפריים טיים לשחקנית המשנה הטובה ביותר בסדרת דרמה על הופעתה בסדרה "האישה הטובה", וזכתה בפרס ב-2010. ב-2011 זכתה בפרס NAACP Image לשחקנית משנה מצטיינת בסדרת דרמה על אותו תפקיד. עוד הייתה מועמדת לשלושה פרסי גילדת שחקני המסך יחד עם יחד עם שאר שחקני "האישה הטובה" בקטגוריית אנסמבל השחקנים הטוב ביותר בסדרת דרמה. ב-1998 התחתנה פנג'בי עם רג'ש ניהלאני. הוא נשאר באנגליה בתשעת החודשים הראשונים של הופעותיה בסדרה "האישה הטובה". מדיה וקבצים בנושא ארצ'י פנג'בי בוויקישיתוף אתר האינטרנט הרשמי של ארצ'י פנג'בי ארצ'י פנג'בי, ברשת החברתית אקס (טוויטר) ארצ'י פנג'בי, ברשת החברתית אינסטגרם ארצ'י פנג'בי, במסד הנתונים הקולנועיים IMDb (באנגלית) ארצ'י פנג'בי, באתר "אידיבי", מאגר הידע העברי לקולנוע ישראלי ועולמי ארצ'י פנג'בי, באתר AllMovie (באנגלית) ארצ'י פנג'בי, במסד הנתונים הקולנועיים KinoPoisk (ברוסית) חן חדד, ארצ'י פנג'בי: החלטתי לעזוב את "האשה הטובה" בגלל הנשיקה עם ג'יליאן אנדרסון, באתר הארץ, 22 בינואר 2015 ציפי שמילוביץ, לוס אנג'לס, האשה האחרת: ריאיון עם ארצ'י פנג'בי, באתר Xnet‏, 19 בפברואר 2012 Heidi Blake, ‏Emmy Awards 2010: how Archie Panjabi was told not to pursue her dreams, The Telegraph, 31 August 2010 Paul, Nisha (באוקטובר 2007). "Mighty Sensational". verveonline.com. נבדק ב-7 בספטמבר 2014. {{cite web}}: (עזרה) Ilahi, Khalid (2007). "Archie Panjabi, Exclusive chat for A Mighty Heart". eventcombo.com. אורכב מ-המקור ב-10 באוגוסט 2014. נבדק ב-7 בספטמבר 2014. {{cite web}}: (עזרה) "Honorary degree for acclaimed actress Archie Panjabi". Brunel University London. 20 ביולי 2011. {{cite web}}: (עזרה) "It's Evening in America". Vanity Fair. May 2012. Page 152. "Archie Panjabi". The Guardian. Munn, Patrick (28 במאי 2012). "The Good Wife Star Archie Panjabi Cast in BBC Two's 'The Fall'". TVWise. נבדק ב-28 במאי 2012. {{cite web}}: (עזרה) Nancy Tartaglione (9 באפריל 2015). "Archie Panjabi, Ciaran Hinds Trek To 'Shetland' For BBC Drama's Third Season". נבדק ב-1 בפברואר 2016. {{cite web}}: (עזרה) Lesley Goldberg (29 בינואר 2016). "Archie Panjabi to Star in ABC Anthology Drama 'The Jury'". נבדק ב-1 בפברואר 2016. {{cite web}}: (עזרה) Chavez, Danette (22 ביוני 2016). "Archie Panjabi joins the cast of Blindspot for season two". The A.V. Club. נבדק ב-18 ביולי 2016. {{cite web}}: (עזרה) Sears, Neil (31 באוגוסט 2010). "British actress Archie Panjabi triumphs". Daily Mail. London. ארכיון מ-1 בספטמבר 2010. נבדק ב-31 באוגוסט 2010. {{cite news}}: (עזרה) Francis, Pam (8 במרץ 2015). "Good Wife's Archie Panjabi: 'Risk is the vital ingredient that flavours success'". express.co.uk. Daily Express. נבדק ב-27 באפריל 2016. Married at 26 to bespoke tailor Rajesh Nihalani. Archie left him at home in England for her first nine months to work on the role [in TV show The Good Wife] {{cite web}}: (עזרה)